Consona

Lenguistica

 Consones pormoniques 

Na consona pormonica est na consona qu'est produita avouéc l'êr que vint des pormons.

 Lué de produccion 

Per produire un son consonico, un organo mobilo dêt bugiér contro un organo immobilo per blocar l'êr. Diens les tanes, l'êr est blocâ per l'organo mémo.

 Organos mobilos 

 les potes
 la pouenta de la lengoua
 la lama de la lengoua
 l'èchena de la lengoua
 la racena de la lengoua

 Organos immobilos 

 les dents
 les alveoles
 lo paler
 l'uvula

 Tanes 

 farinx
 epiglota
 glota

 Classement de les consones 

 consona potala: les doves potes sè tochont.
 en arpitan: b [b], p [p], hp [ɸ] savoyârd.
 consona potadentala: les dents du hiôt et les potes sè tochont.
 en arpitan: f [f], v [v]
 consona pouentadentala: la pouenta de la lengua toche les dents du hiôt.
 consona pouentapotala: la pouenta de la lengoua est sarrâ entre les potes.
 consona dentala: la pouenta de la lengoua toche les dents du hiôt.
 en arpitan: ch [θ] savoyârd et j [ð] savoyârd, ht [θ] savoyârd, r entèrvocalico [ð] liyonês.
 consona èchenadentala: l'èchena de la lengoua toche les dents du hiôt.
 consona alveolara: la pouenta de la lengoua toche les alveoles.
 en arpitan: t [t], d [d], s [s], l [l], ch [ʦ] valdoten et dz [ʣ] valdoten
 consona èchenalveolara: l'èchena de la lengoua toche les alveoles.
 consona postalveolara: la pouenta de la lengoua toche les postalvoles.
 en arpitan: ch [ʃ] liyonês et j [ʒ] liyonês, chi [ʧ] valdoten et ji [ʤ] valdoten
 consona èchenapostalveolara: l'èchena de la lengoua toche les postalveoles.
 consona retroflacâ: la pouenta de la lengoua toche lo paler (la lengua est retroflacá diens la boche).
 consona palerala: l'èchena de la lengoua toche lo paler.
 en arpitan: y [j], ny [ɲ], ly [ʎ], cl [c] liyonês et gl [ɟ] liyonês.
 consona voelara: la racena de la lengoua toche lo voelo
 en arpitan: c [k], g [g], hc [x] savoyârd.
 consona uvulara: la racena de la lengoua et l'uvula sè tochont.
 en arpitan: r [ʁ], rr [ʀ]
 consona faringala: la farinx s'enjoque
 consona epiglotala: l'epiglota s'enjoque
 consona glotala: la glota s'enjoque

 Modes d'articulacion 
(bentout l'articllo)

 Consones non-pormoniques 
(bentout l'articllo)

 Clics 
(bentout l'articllo)

Catègorie:Lengouistica